proxectonos/corpus_dominio_legal_administrativo_tmp huggingface dataset:
03/10/2019 | Administración LocalMunicipal
A Capela
Edicto de notificación colectiva e anuncio de cobranza das taxas de recollida e tratamento de RSU do 3.º trimestre de 2019

EDICTO DE NOTIFICACIÓN COLECTIVA DE LIQUIDACIÓNS E ANUNCIO DE COBRANZA SUMARIO Acordo do Concello da Capela polo que se aproban os padróns e listas cobratorias das taxas do servizo de recollida e tratamento de RSU correspondentes ao 3º trimestre do exercicio 2019. TEXTO Aprobados por Resolución desta Alcaldía núm.2019-0302, ditada con data 26 de setembro, os padróns e listas cobratorias das taxas do servizo de recollida e tratamento de RSU correspondentes ao 3.º trimestre do exercicio 2019, a efectos tanto da súa notificación colectiva, nos termos que se deducen do artigo 102.3 da Lei 58/2003, do 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e taboleiro municipal de edictos, polo prazo de quince días hábiles, a fin de que quen se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación dos citados padróns e/ou as liquidacións contidas neles poderá interporse recurso previo de reposición ante a Alcaldía-Presidencia no prazo dun mes, a contar desde o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. De conformidade co establecido no artigo 62.3 da Lei 58/2003, do 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das mencionadas taxas, en: Localidade: A Capela Oficina de Recadación: Casa do Concello Horario: de luns a venres de 8.00 a 14.00 horas Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecido. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, do 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 27 de setembro de 2019. O alcalde Manuel Meizoso López
03/10/2019 | Administración LocalMunicipal
A Capela
Aprobación definitiva do expediente de modificación de créditos n.º 08/2019

ANUNCIO DE APROBACIÓN DEFINITIVA En cumprimento do artigo 169.1, por remisión do 177.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, ao non terse presentado alegacións durante o prazo de exposición ao público, queda automaticamente elevado a definitivo o Acordo plenario data 30 de agosto de 2019, sobre o expediente de modificación de créditos n.º 08/2019 do orzamento en vigor, na modalidade de créditos extraordinarios e suplementos de crédito, financiado con cargo a novos ingresos, ao remanente líquido de tesouraría do exercicio 2018 e a transferencias doutras aplicacións, faise público que, despois de dito expediente, o resumo por capítulos do estado de gastos queda do seguinte xeito: A Capela, 28 de setembro de 2019. O alcalde Manuel Meizoso López
24/10/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Convocatoria para actas de ocupación dos bens e dereitos afectados polas actuacións de mellora e integración paisaxística das entradas dos camiños de Santiago, ámbito: Camiño Portugués - Conxo, AC/17/012.10.4, no concello de Santiago

Resolución do 11 de outubro de 2019, do Servizo Provincial da Coruña, pola que se sinala a data para a formalización das actas de ocupación dos bens e dereitos afectados polas actuacións de mellora e integración paisaxística das entradas dos camiños de Santiago en Santiago de Compostela, ámbito: camiño portugués – Conxo, de clave AC/17/012.10.4, no concello de Santiago de Compostela En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG n.º 179, do 20 de setembro de 2017, resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de Santiago de Compostela polas actuacións de mellora e integración paisaxística das entradas dos camiños de Santiago en Santiago de Compostela, ámbito: camiño portugués - Conxo, de clave AC/17/012.10.4, aos propietarios das fincas cuxa relación figura exposta no taboleiro de anuncios do concello referido, que se efectuará proximamente mediante transferencia bancaria. No caso de non ter presentado o certificado de titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 convócase ao acto de formalización das actas de ocupación o cal terá lugar: Termo municipal de Santiago de Compostela Lugar: Centro Sociocultural Santa Marta (rúa Antonio Rama Seoane n.º 6, 15.706 Santiago de Compostela) Data: 31 de outubro de 2019, de dez horas trinta minutos a once horas trinta minutos. No mesmo acto ofertaranse aos propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. A Coruña, 11 de outubro de 2019. Felipe de la Vega Gándaras Xefe do Servizo Provincial da Coruña
24/10/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 11 de outubro de 2019, do Servizo P. da Coruña, pola que se sinala a data para a formalización das actas de ocupación dos bens e dereitos afectados polo itinerario peonil e ciclista na AC-543, treito Roxos-Aldea Nova. AC/16/086.06

Resolución do 11 de outubro de 2019, do Servizo Provincial da Coruña, pola que se sinala a data para a formalización das actas de ocupación dos bens e dereitos afectados polo itinerario peonil e ciclista na AC-543, treito Roxos-Aldea Nova, de clave AC/16/086.06, nos concellos de Santiago de Compostela e Ames En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG n.º 179, de 20 de setembro de 2017, resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para os termos municipais de Santiago de Compostela e Ames polo itinerario peonil e ciclista na AC-543, treito Roxos-Aldea Nova, de clave AC/16/086.06, aos propietarios das fincas cuxa relación figura exposta no taboleiro de anuncios do concello referido, que se efectuará proximamente mediante transferencia bancaria. No caso de non ter presentado o certificado de titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 convócase ao acto de formalización das actas de ocupación o cal terá lugar: Termo municipal de Santiago de Compostela Lugar: Centro Sociocultural Santa Marta (rúa Antonio Rama Seoane n.º 6, 15706 Santiago de Compostela). Data: 31 de outubro de 2019, de dez horas trinta minutos a once horas trinta minutos. Termo municipal de Ames Lugar: Oficinas de urbanismo do Concello de Ames (rúa Alcalde Lorenzo n.º 2, Bertamiráns, 15220 Ames). Data: 31 de outubro de 2019, ás doce horas trinta minutos. No mesmo acto ofertaranse aos propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. A Coruña, 11 de outubro de 2019. Felipe de la Vega Gándaras Xefe do Servizo Provincial da Coruña
24/10/2019 | Administración LocalMunicipal
Mugardos
Revogación de competencias efectuada pola resolución da Alcaldía núm.873/2019, do 13 de agosto de 2019

A N U N C I O A Sra. alcaldesa do Concello de Mugardos, con data 18.10.2019, ditou a Resolución que de seguido se transcribe: “RESOLUCION DA ALCALDIA N.º 1.143/2019.–Asunto: REVOGACIÓN COMPETENCIAS EFECTUADA POLA RESOLUCIÓN DA ALCALDÍA NÚM.873/2019, DO 13 DE AGOSTO DE 2019. En uso das atribucións que me otorgan os artigos 8 e 126 do Regulamento orgánico municipal, 9 da Lei 40/2015 de Réxime xurídico do sector público, e 114 e seguintes do ROF, pola presente RESOLVO: Primeiro. –Revogar a delegación de competencias efectuada pola Resolución da Alcaldía núm.873/2019, do 13 de agosto do 2019, no concelleiro José Ángel Martínez Bardanca, que queda sen efecto. Da presente resolución darase conta ó Pleno da Corporación na primeira sesión que éste celebre, notificarase persoalmente ao interesado e publicarase no Boletín Oficial da Provincia, sen perxuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe pola alcaldesa.” Mugardos, 18 de outubro de 2019. A ALCALDESA Asdo.: MARÍA DEL PILAR DÍAZ OTERO
24/10/2019 | Administración LocalMunicipal
Pontedeume
Anuncio de aprobación dos padróns do servizo de axuda no fogar (dependencia e libre concorrenica) do mes de xullo de 2019

Mediante Decreto de Alcaldía nº 611/2019 do 10 de outubro de 2019, aprobáronse os padróns/matrículas de: · Prezo Público pola Prestación do Servizo de Axuda a Domicilio de Libre Concorrencia · Prezo Público pola Prestación do Servizo de Axuda a Domicilio Dependencia Ámbolos dous correspondentes ao mes de xullo de 2019, con expresión dos datos identificadores dos suxeitos pasivos, feito impoñible e cota tributaria; os que se expoñen ao público para a súa notificación colectiva, de acordo co establecido no artigo 102.3 da Lei 58/2003 de 17 de decembro, Xeral Tributaria, durante o prazo de quince días, a contar dende o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición das persoas interesadas (segundo o recollido no artigo 4 da Lei 39/2015, de 1 de outubro, de Procedemento Administrativo Común das Administracións Públicas) na Tesourería Municipal, aos efectos de presentar reclamacións, no seu caso. Contra o acto de aprobación dos padróns e das liquidacións incorporadas naqueles, os/as contribuíntes e, en xeral, as persoas interesadas, poderán interpor os seguintes recursos: - Recurso de Reposición, perante a Alcaldía deste Concello, no prazo dun mes, contando desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de xeito expreso. - Recurso Contencioso-Administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Non obstante, poderase interpor calquera outro recurso que as persoas interesadas consideren oportuno. En Pontedeume, asinado dixitalmente o 18 de outubro de 2019, polo Alcalde-Presidente do Concello de Pontedeume, don Bernardo Fernández Piñeiro.
24/10/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Relación definitiva de admitidos ao proceso selectivo de arquitectos, OEP 2018

ANUNCIO RESOLUCIÓN 36525 DO 18/10/2019 POLA QUE SE APROBA A RELACIÓN DEFINITIVA DE ADMITIDOS E EXCLUÍDOS AO PROCESO SELECTIVO DE PRAZAS DE ARQUITECTO INCLUÍDAS NA OFERTA DE EMPREGO PÚBLICO DO ANO 2018 D. Valentín González Formoso, presidente da Deputación Provincial da Coruña, Rematado o prazo de presentación de solicitudes para para presentar reclamacións á lista provisional de persoas admitidas e excluídas para participar nas probas selectivas convocadas para prover tres prazas de arquitecto (A1) incluídas na oferta de emprego público do 2018 convocadas por resolución da presidencia da Deputación Provincial da Coruña número 20177, do 11 de xuño de 2019 (BOE núm.152, do 26 de xuño de 2019), tendo en conta as bases da dita convocatoria aprobadas pola Xunta de Goberno na sesión celebrada o 16 de maio de 2019 (BOP n.º 106 do 06 de xuño de 2019) e de conformidade co disposto no artigo 12 do Decreto 95/1991, polo que se aproba o Regulamento de selección do persoal da administración de Galicia, e o punto 1.4 das Bases que rexerán o dito proceso selectivo, RESOLVO: Primeiro. –Aprobar a lista definitiva de aspirantes admitidos e excluídos ás citadas probas selectivas, designar aos membros dos tribunais e o lugar e as datas das probas e dispoñer a súa publicación no Boletín Oficial da Provincia. TRIBUNAL CUALIFICADOR: Segundo. –Convocar a todas as persoas admitidas en chamamento único, para a realización do primeiro exercicio que terá lugar o 14 de xaneiro de 2020, ás 10.00 horas, na Sala Juanjo Gallo da Deputación Provincial (Avda. Porto da Coruña, 2.15003 A Coruña). A presente resolución, que pon fin á vía administrativa, é susceptible de interposición de recurso potestativo de reposición perante o presidente, nos termos sinalados na Lei 39/2015, do 1 de outubro, do Procedemento Administrativo Común das Tomasa Pilar Riambau Antoral; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdicción Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 22 de outubro de 2019. O deputado O secretario PDFR 26013 do 29/07/2019 Antonio Leira Piñeiro José Luis Almau Supervía
24/10/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Relación defintiva de admitidos ao proceso selectivo de arquitecto técnico, OEP 2018

ANUNCIO RESOLUCIÓN 36741 DO 22/10/2019 POLA QUE SE APROBA A RELACIÓN DEFINITIVA DE PERSOAS ADMITIDAS E EXCLUÍDAS AO PROCESO SELECTIVO DUNHA PRAZA DE ARQUITECTO TÉCNICO INCLUÍDA NA OFERTA DE EMPREGO PÚBLICO DO ANO 2018 D. Valentín González Formoso, presidente da Deputación Provincial da Coruña, Rematado o prazo de presentación de solicitudes para para presentar reclamacións á lista provisional de persoas admitidas e excluídas para participar nas probas selectivas convocadas para prover unha praza de arquitecto técnico (A2) incluída na oferta de emprego público do 2018 convocada por resolución da presidencia da Deputación Provincial da Coruña número 20177, do 11 de xuño de 2019 (BOE núm.152, do 26 de xuño de 2019), tendo en conta as bases da dita convocatoria aprobadas pola Xunta de Goberno na sesión celebrada o 16 de maio de 2019 (BOP n.º 106, do 06 de xuño de 2019) e de conformidade co disposto no artigo 12 do Decreto 95/1991, polo que se aproba o Regulamento de selección do persoal da administración de Galicia, e o punto 1.4 das Bases que rexerán o dito proceso selectivo, RESOLVO: Primeiro. –Aprobar a lista definitiva de aspirantes admitidos e excluídos ás citadas probas selectivas, designar aos membros dos tribunais e o lugar e as datas das probas e dispoñer a súa publicación no Boletín Oficial da Provincia. TRIBUNAL CUALIFICADOR: Segundo. –Convocar a todas as persoas admitidas en chamamento único, para a realización do primeiro exercicio que terá lugar o 21 de xaneiro de 2020, ás 10.00 horas, na Sala Juanjo Gallo da Deputación Provincial (Avda. Porto da Coruña, 2.15003 A Coruña). A presente resolución, que pon fin á vía administrativa, é susceptible de interposición de recurso potestativo de reposición perante o Presidente, nos termos sinalados na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdicción Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. A Coruña, 22 de outubro de 2019. O deputado O secretario PDFR 26013 do 29/07/2019 Antonio Leira Piñeiro José Luis Almau Supervía
24/10/2019 | Administración LocalMunicipal
Ordes
Trámite información pública aprobación provisional modificación de ordenanzas fiscais reguladoras de tributos municipais

O Pleno Corporativo Municipal en sesión extraordinaria, de data 18 de outubro de 2019, aprobou provisionalmente a modificación das ordenanzas fiscais seguintes: · Ordenanza fiscal nº 11, reguladora do imposto sobre bens inmobles (art.11. Tipo impositivo). · Ordenanza fiscal nº 3, reguladora do imposto sobre vehículos de tracción mecánica (art.5. Bonificacións). · Ordenanza fiscal nº 14, reguladora da taxa de cemiterio municipal (art.6. Cota tributaria). · Ordenanza fiscal nº 7, reguladora da taxa por servizo de recollida de lixo (art.5.2. Cota tributaria. Tarifas). · Ordenanza fiscal nº 18, reguladora da taxa por prestación do servizo de auga potable (art.5. Cota tributaria). · Ordenanza fiscal nº 19, reguladora da taxa de sumidoiros (art.5. Cota tributaria). De conformidade co establecido no art.17.1 e 2 do R. D. Lexislativo 2/2004, de 5 de marzo, ábrese un trámite de información pública, por prazo de trinta días, a contar desde o seguinte ó de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que non se presenten reclamacións, entenderase definitivamente adoptado o acordo ata entonces provisional. Ordes, 21 de outubro de 2019 O Alcalde-Presidente José Luis Martínez Sanjurjo
24/10/2019 | Administración LocalMunicipal
Vilarmaior
Modificación orzamentaria 5/2019, transferencia de créditos

ANUNCIO Aprobado polo Pleno desta Corporación, o día 21 de outubro de 2019, o expediente de modificación de créditos n.º 5/2019 (transferencia de créditos), 2019/T002/000005, dentro do vixente orzamento municipal, por un importe total de OITO MIL CATROCENTOS DEZANOVE EUROS (8.419 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, exponse ao público, durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes. De non se presentar, a modificación entenderase aprobada definitivamente. Vilarmaior, 21 de outubro de 2019. O ALCALDE Carlos Vázquez Quintián
24/10/2019 | Administración LocalMunicipal
Fene
Servizos Económicos e Tributarios
Anuncio cobranza 1º trimestre das Escolas Culturais e Deportivas, curso 2019-2020

Por Resolución da Alcaldía núm.1143/2019, de 21 de outubro, aprobouse o padrón fiscal correspondente ao 1º trimestre das Escolas Culturais e Deportivas, curso 2019/2020. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. En Fene, asinado dixitalmente polo alcalde, Gumersindo Pedro Galego Feal, o 21 de outubro de 2019.
24/10/2019 | Administración LocalMunicipal
Irixoa
Modificación Ordenanza fiscal nº 3 da taxa de expedición de documentos: aprobación provisional

De acordo co establecido no art.17.2 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), procédese á exposición publica do expediente de modificación da ordenanza fiscal nº 3 da taxa por expedición de documentos (non suxeición de trámites automatizados na sede electrónica). A modificación foi aprobada provisionalmente por acordo municipal plenario do 18-10-2019. O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 18 de outubro de 2019 O ALCALDE Antonio Deibe Sanmartín
24/10/2019 | Administración LocalMunicipal
Cedeira
Delegación de funcións da Alcaldía no primeiro tenente de alcalde

ANUNCIO Con data 17.10.2019 foi ditada a Resolución da Alcaldía núm.519/2019, que literalmente di: “RESOLUCIÓN DA ALCALDÍA Asunto: DELEGACIÓN DE FUNCIÓNS DE ALCALDÍA NO PRIMEIRO TENENTE DE ALCALDE Habendo ocorrido unha urxencia familiar e estando convocado pleno extraordinario para o día de hoxe ás 18.00 horas, sendo imposible a miña asistencia ao mesmo polo motivo expresado, e de conformidade co disposto no artigo 23.3 da Lei 7/1985, do 2 de abril, reguladora das bases do réxime local; e no artigo 47 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as funcións da Alcaldía no 1.º tenente de alcalde, D. Manuel Pérez Riola, a fin de que me substitúa na totalidade das citadas funcións o día 17 de outubro a partir das 18.00 horas. Segundo. –Notificar a presente Resolución ó interesado, así como publicala no taboleiro de edictos da Corporación e no Boletín Oficial da Provincia.” En Cedeira, 17 de outubro de 2019. O alcalde Pablo Diego Moreda Gil
24/10/2019 | Administración LocalMunicipal
Aranga
Secretaría - Intervención
Exposición pública do padrón de contribuíntes e da liquidación do servizo de axuda a domicilio do mes de setembro de 2019

Por Resolución da alcaldía do 17.10.2019, aprobouse o padrón de contribuíntes e liquidación do servizo de axuda no fogar correspondente ao mes de setembro de 2019, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga.17 de outubro de 2019 O alcalde Asdo. Alberto Platas Álvarez
24/10/2019 | Administración LocalMunicipal
Irixoa
Modificación da Ordenanza fiscal n.º 12, da taxa do subministro municipal de auga: aprobación provisional

De acordo co establecido no art.17.2 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), procédese á exposición pública do expediente de modificación da Ordenanza fiscal n.º 12, da taxa polo servizo de subministro municipal domiciliario de auga potable (incremento de tarifas). A modificación foi aprobada provisionalmente por acordo municipal plenario do 18-10-2019. O expediente estará á disposición do público na Secretaría do Concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 18 de outubro de 2019. O ALCALDE Antonio Deibe Sanmartín
23/10/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. A15.60807. Solicitude de concesión de augas públicas presentada por Bruna Filipa Andrade Gomes, en representación da denominada Comunidade de Usuarios de Augas de Vilariño de Chacín (Mazaricos)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.60807 Bradley James Nadia Maria Plescan Verdes Montenegro, en representación da denominada Comunidade de Usuarios de Augas de Vilariño de Chacín, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Usuarios de Augas de Vilariño de Chacín REPRESENTANTE: Bradley James Nadia Maria Plescan Verdes Montenegro CAUDAL MEDIO EQUIVALENTE: 0,13 litros/segundo VOLUME MÁXIMO ANUAL: 4.095,30 m 3 DESTINO: doméstico (32 persoas) e gandeiro (50 reses bovinas) ORIXE: manancial “Fonte do Campo Grande”, na parcela coa referencia catastral 15046A095000700000AS COORDENADAS: (505915; 4750325) UTM 29 ETRS 89 LUGAR: Vilariño de Chacín PARROQUIA: Chacín (Santa Baia) CONCELLO: Mazaricos As instalacións do aproveitamento, xa feitas e en uso, constan dunha arqueta de captación que recolle as augas do dito manancial denominado “Fonte do Campo Grande” (M1), pasan por unha arqueta de paso (A) situada na parcela coa referencia catastral (RF) 15046A094000240000AJ que conta cunha chave de paso para facer o mantemento da rede, desta sae unha tubaxe de condución de 50 mm de diámetro en PEAD de 10 atm de presión que descorre polas parcelas coas RF 15046A093090100000AJ e 15046A095090010000AH que chegan ata o depósito principal (D1) na parcela coa RF 15046A093001800000AE, logo van cara ao depósito secundario/repartidor (D2) na parcela coa RC 15046A095000690000A e, finalmente, mediante a rede de tubaxe de distribución que discorre polas parcelas coas RC 15046A096090010000AI/20000AJ/40000AS chegan a todas e cada unha das vivendas e as explotacións dos veciños de Vilariño de Chacín, situadas todas elas en propiedades públicas municipais do concello de Mazaricos, segundo se describe con máis detalle na memoria técnica redactada por técnico competente que figura neste expediente. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mazaricos ou nas oficinas deste servizo, situadas na rúa Tomiño, 16, baixo en Santiago de Compostela, onde estará exposto o expediente de que se trata, para que poida ser examinado por quen o desexe. Asinado, con sinatura electrónica á marxe, por Rodrigo Martin Guerricagoitia El Harouni, o xefe do Servizo Territorial, en Santiago de Compostela, 17 de outubro de 2019.
23/10/2019 | Administración LocalMunicipal
Bergondo
Secretaría
Delegación da Alcaldía para celebración de matrimonio civil

Anuncio de delegación da Alcaldía-Presidencia Por Resolución 1223/2019, ditada o día 17 de outubro, esta Alcaldía acordou a delegación do exercicio da competencia para a celebración de matrimonio civil na concelleira da Corporación Municipal dona Heather Elizabeth Philpot Saim, para o casamento previsto ás 13.30 horas do vindeiro 24 de outubro de 2019. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Bergondo, 18 de outubro de 2019. A alcaldesa Alejandra Pérez Máquez
23/10/2019 | Administración LocalMunicipal
San Sadurniño
Conta xeral 2018

ANUNCIO DA CONTA XERAL 2018 Formulada e rendida a Conta Xeral deste Concello correspondente ó exercicio de 2018, e dictaminada favorablemente pola comisión informativa competente, sométese a información pública polo prazo de quince días, contados desde o seguinte ó da publicación do presente anuncio no Boletín Oficial da Provincia. Durante ese prazo e oito días máis, os interesados poderán presentar as reclamacións, reparos ou observacións que estimen oportunos, de conformidade co establecido no artigo 212 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. San Sadurniño, 18 de outubro de 2019. O alcalde Secundino García Casal
23/10/2019 | Administración LocalMunicipal
Paderne
Aprobación provisional modificación ordenanza fiscal reguladora del impuesto sobre bienes inmuebles

O Pleno da Corporación, na sesión extraordinaria do 14 de outubro de 2019 adoptou, entre outros, o acordo de aprobación provisional da modificación da Ordenanza Fiscal reguladora do Imposto sobre bens inmobles do Concello de Paderne. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor no exercicio seguinte. En Paderne a 17 de outubro de 2019 O ALCALDE D. CÉSAR LONGO QUEIJO
23/10/2019 | Administración LocalMunicipal
A Capela
Aprobación inicial do expediente de modificación de créditos 09/2019

ANUNCIO Unha vez aprobado inicialmente polo Pleno desta Corporación, na sesión extraordinaria do día 18 de outubro de 2019, o expediente de modificación de créditos números 09/2019, dentro do vixente orzamento municipal, por un importe de cento corenta mil setecentos dezasete euros e noventa e seis céntimos de euro (140.717,96 €); en cumprimento do disposto no artigo 177 en relación co 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais; exponse ó público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste Concello. A Capela, 18 de outubro de 2019. O alcalde Manuel Meizoso López
23/10/2019 | Administración LocalMunicipal
Paderne
Aprobación provisional modificación ordenanza fiscal reguladora del impuesto sobre actividades económicas

O Pleno da Corporación, na sesión extraordinaria do 14 de outubro de 2019 adoptou, entre outros, o acordo de aprobación provisional da modificación da Ordenanza Fiscal reguladora do Imposto sobre actividades económicas do Concello de Paderne. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor no exercicio seguinte. En Paderne a 17 de outubro de 2019 O ALCALDE D. CÉSAR LONGO QUEIJO
23/10/2019 | Administración LocalMunicipal
Arzúa
Anuncio de nomeamento de funcionaria

ANUNCIO Por Decreto n.º 667/2019, de data 17 de outubro de 2019, este alcalde resolveu: Primeiro. –Nomear funcionaria de carreira a dona Cecilia Andrea Reinaldo Aghribi, con DNI XXXXXXXXX, na praza de técnico, pertencente á escala de administración xeral, subescala técnica, subgrupo A1, quedando adscrita ao posto de técnico de administración xeral. Segundo. –Para adquirir a condición de funcionaria de carreira, a aspirante deberá tomar posesión dentro do prazo dun mes a partir da publicación do nomeamento no Boletín Oficial. Transcorrido o prazo sinalado, si a aspirante non tomou posesión sen causa xustificada e salvo os casos de forza maior, decaerá nos seus dereitos. Terceiro. –Dispoñer a publicación do presente Decreto no Boletín Oficial da Provincia. Contra esta resolución, que pon fin á vía administrativa, poderá interpoñerse recurso contencioso-administrativo no prazo de dous meses, contados desde o día seguinte ao da publicación, ou potestativamente e con carácter previo, recurso de reposición no prazo dun mes ante o mesmo órgano que a ditou. Todo elo sen prexuízo de que o interesado poda exercitar, no seu caso, calquera outro recurso que estime pertinente.” En Arzúa, a 17 de outubro de 2019. O alcalde Asdo.: José Luis García López
23/10/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. A15.59980. Solicitude de concesión de augas públicas presentada por Mario Martínez Trillo, en representación da denominada Comunidade de Usuarios Pedra Alde (A Baña)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.59980 Martha Gladys Ruart Llusa, en representación da Comunidade de Usuarios Pedra de Alde, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Usuarios Pedra de Alde REPRESENTANTE: Martha Gladys Ruart Llusa CAUDAL medio equivalente: 0,083 litros/segundo CAUDAL máximo anual: 2.606,10 m 3 DESTINO: doméstico (11 vivendas e 34 persoas) ORIXE: manancial “Fonte Seca”, na esquina sureste da parcela 15007A020004340000KF, lindeira coas parcelas 15007A020000331 e 15007A02000332 LUGAR: Estivadiña PARROQUIA: Fiopáns (San Pedro) CONCELLO: A Baña As obras de captación das augas do manancial faranse mediante unha arqueta construída con tubos de formigón prefabricado de 1,20 m de diámetro ata unha altura duns 1,50 m, con tapa pechada con cadeado. Disporá de dúas saídas: unha na parte superior das augas sobrantes e outra na parte inferior a uns 20-30 cm do fondo para conectala cun tubo de polietileno de 63 mm de diámetro, con chave para a toma de mostras. A dita tubaxe discorre soterrada ao longo da parcela 331, propiedade tamén de Josefina, continúa por un camiño, cruza unha pista forestal e chega ata parcela coa referencia catastral 15007A020004190000KW, onde se localizarán os depósitos da traída, percorrendo unha lonxitude total de 197,5 m. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Baña ou nas oficinas deste servizo, situadas na rúa Tomiño, 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Asinado, con sinatura electrónica á marxe, por Matthew Robert Melida Ganter, o xefe do Servizo Territorial, en Santiago de Compostela, 17 de outubro de 2019.
23/10/2019 | Administración LocalMunicipal
Arzúa
Aprobación padrón fiscal taxa auga e sumidoiros

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao quinto bimestre de facturación do ano 2019, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles contado dene o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao quinto bimestre do 2019 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, 18 de outubro de 2019 Asdo. José Luis García López Alcalde-presidente do Concello de Arzúa
23/10/2019 | Administración LocalMunicipal
Paderne
Aprobación provisional modificación ordenanza fiscal reguladora del impuesto sobre construcciones, instalaciones y obras

O Pleno da Corporación, na sesión extraordinaria do 14 de outubro de 2019 adoptou, entre outros, o acordo de aprobación provisional da modificación da Ordenanza Fiscal reguladora do Imposto sobre Construccións, Instalacións e obras do Concello de Paderne e que derroga unha disposición da Ordenanza municipal reguladora da Taxa por expedición de documentos administrativos. Con tal acordo, ábrese o período de exposición pública da devandita modificación das normas citadas, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación das Ordenanzas considerarase tacitamente aprobada, sen necesidade de novo acordo plenario, e entrará en vigor no exercicio seguinte. En Paderne a 17 de outubro de 2019 O ALCALDE D. CÉSAR LONGO QUEIJO
23/10/2019 | Administración LocalMunicipal
Moeche
Aprobación inicial da modificación da Ordenanza fiscal n.º 11, reguladora do imposto sobre vehículos de tracción mecánica

Aprobación inicial da modificación da Ordenanza fiscal n.º 11, reguladora do imposto sobre vehículos de tracción mecánica O Concello Pleno, en sesión extraordinaria celebrada o día 17 de outubro de 2019, acordou a aprobación inicial da modificación da Ordenanza fiscal n.º 11, reguladora do imposto sobre vehículos de tracción mecánica En cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime Local, e no artigo 56 do Real decreto lexislativo 781/1985, do 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a información pública polo prazo de trinta días, que contarán desde o día seguinte á inserción deste anuncio no Boletín Oficial da Provincia, para que poida ser examinado e presentadas as reclamacións que estimen oportunas. Se transcorrido o devandito prazo non se presentaron alegacións, considerarase aprobado definitivamente o dito acordo. Moeche, 18 de outubro de 2019. A alcaldesa Asdo.: Beatriz Bascoy Maceiras
23/10/2019 | Administración LocalMunicipal
Boiro
Anuncio de publicación do padrón fiscal do Servizo de Axuda no Fogar do mes de setembro de 2019

A Xunta de Goberno Local en sesión celebrada o 16 de outubro do 2019 aprobou o Padrón Fiscal correspondente o mes de SETEMBRO, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 18 de outubro de 2019 O Alcalde-Presidente José Ramón Romero García